دەریای لابرادۆر
دەریای لابرادۆر  بەشێکە لە ئاوەکانی باکووری ڕۆژاوای ئۆقیانووسی ئاتلانتیکی باکوور لە ئەمریکای باکوور، کەنارەکەنی ئەم دەریایە لە ڕۆژھەڵاتی کەنەدا و لە ڕۆژاوای گرینلەند دا بوونیان ھەیە.ئەم دەریایە لە باکووری خۆیدا و لە ڕێگەی دەربەندی دەیڤیس لەگەڵ کەنداوی بافین و لە ڕۆژاوا دا لە ڕێگەی ئاودڕی ھەدسن لەگەڵ کەنداوی ھەدسن گرێدەدرێ. تەوژمی زەریایی ناسراو بە تەوژمی ڕۆژاوای گرینلەند لە دەورووبەری کەناراوەکانی گەینلەند بەرەوە باکوور بوونی ھەیە. بە ھۆی ئەوەیکە تەوژمی لابرادۆر کێوگەلی گەورەی سەھۆڵ لەگەڵ خۆی دەگوازێتەوە، ھێڵی سەرەکی ھاتووچۆی کەشتییەکان لە بەشی رۆژھەڵاتی ئەم دەریایە دا ئەنجام دەدرێ کە لە ناوەڕاستی ھاوین تاکوو ناوەڕاستی پاییز بەردەوامی ھەیە.

دەریای لابرادۆر پڕییەتی لە ماسی کاد و ماسیگری یەکێکە لە پیشە ھەرە گرینگەکان. ئەم دەریایە ھەروەھا لە ڕابردوو دا بینەری زۆرێک لە دۆزەرەوە گرینگەکان بووە کە لە ھەوڵی دۆزینەوەی زەوی و وشکانییە دوورەکان دا پێیدا تێپەڕیون.

سەرچاوەکان
 زانستنامەی کەنەدی
 زانستنامەی بریتانیکا

دەریای لابرادۆر
ئۆقیانووسناسی
پانتاییە ئاوییەکانی کەنەدا
دەریاکانی ئوقیانووسی ئاتلانتیک
دەریاکانی گرینلەند
تێکتۆنیکە پەڕەیییەکان